b'\n_START_ARTICLE_\nScott Sizemore\n_START_SECTION_\nLjubiteljska kariera\n_START_PARAGRAPH_\nSrednjo \xc5\xa1olo je obiskal v mestu Chesapeake v rodni zvezni dr\xc5\xbeavi, nato pa je \xc5\xa1el na univerzo Virginia Commonwealth University v mestu Richmond, prestolnici Virginije.\n_START_SECTION_\nNi\xc5\xbeje podru\xc5\xbenice\n_START_PARAGRAPH_\nSizemore je bil izbran v 5. krogu nabora lige MLB leta 2006 s strani ekipe Detroit Tigers._NEWLINE_V letu 2009 je bil ocenjen kot 7. najbolj obetaven v klubu._NEWLINE_22. oktobra 2009 je med trkom med igranjem v ligi Arizona Fall League zlomil svojo levo nogo. Pet dni kasneje je na svojem zlomljenem gle\xc5\xbenju imel operativni poseg, pri katerem so mu v po\xc5\xa1kodovani sklep vstavili vijake. Na igri\xc5\xa1\xc4\x8de se je vrnil pravo\xc4\x8dasno za spomladansko uigravanje naslednjega leta._NEWLINE_Medtem ko v ligi MLB ne igra na polo\xc5\xbeaju bli\xc5\xbenjega zaustavljalca, pa je na njegovi kartici iz zbirke Bowman Heritage Signs of Greatness iz leta 2007 upodobljen kot igralec polo\xc5\xbeaja, na katerem je prebil nekaj \xc4\x8dasa med svojim obdobjem v ni\xc5\xbejih podru\xc5\xbenicah.\n_START_SECTION_\n2010\n_START_PARAGRAPH_\n9. aprila 2010 je odbil svoj prvi udarec v polje v zmagi proti ekipi Cleveland Indians z izidom 5:2._NEWLINE_Dva dni kasneje mu je podoben podvig uspel \xc5\xa1e pri udarcih v polje za dodatne baze. Z udarcem v polje za dve bazi je domov pripeljal \xc5\xa1e tek._NEWLINE_Svoj prvi doma\xc4\x8di tek mu je 30. aprila 2010 dovolil Joel Pineiro, takrat \xc4\x8dlan ekipe Los Angeles Dodgers. Ker je v prej v menjavi svoj prvi doma\xc4\x8di tek kariere odbil \xc5\xa1e Brennan Boesch, sta s tem postala prvi par \xc4\x8dlanov ekipe Tigers, ki jima je to uspelo, po letu 1901. _NEWLINE_Detroit ga je nato 16. maja ponovno poslal na stopnjo Triple-A v Toledo. Njegovo odbijalsko povpre\xc4\x8dje je padlo na 0,206 in ker \xc5\xbee v 14-ih odbijalskih nastopih ni odbil udarca v polje, je ekipa vpoklicala Dannya Wortha iz Toleda in veterana Carlosa Guillena premaknila na drugo bazo._NEWLINE_21. julija pa je Sizemore ponovno dobil prilo\xc5\xbenost, saj se je po\xc5\xa1kodoval Brandon Inge.\n_START_SECTION_\n2011\n_START_PARAGRAPH_\n3. maja 2011 je bil ponovno vpoklican na seznam 25-ih mo\xc5\xbe ekipe, kjer je zamenjal Willa Rhymesa. V svoji prvi tekmi po povratku je proti ekipi New York Yankees v 4 odbijalskih nastopih zbral 3 udarce v polje, enega od slednjih za dve bazi, ter domov poslal tek. Z zmago z izidom 4:2 je njegova ekipa tudi prekinila niz sedmih porazov.\n_START_SECTION_\nOakland Athletics\n_START_PARAGRAPH_\n27. maja je bil v zameno za Davida Purceya poslan k ekipi Oakland Athletics._NEWLINE_6. junija 2011 je bil vpoklican v ligo MLB. Na svoji prvi tekmi na polo\xc5\xbeaju druge baze je prvi\xc4\x8d zaigral na tretji bazi za svojo ekipo, ki je predhodno zaradi tega poslala Kevina Kouzmanoffa na stopnjo Triple-A. Sezono 2011 je z ekipo zaklju\xc4\x8dil s 93 odigranimi tekmami, odbijalskim povpre\xc4\x8djem 0,249, 11 doma\xc4\x8dimi teki in 52 teki, posalnimi domov.\n_START_SECTION_\n2012\n_START_PARAGRAPH_\n7. februarja 2012 je ekipa oznanila, da si je Sizemore pretrgal vezi v svojem levem kolenu in bo prisiljen izpustiti celotne sezono 2012.'